Within Temptation

Οι Within Temptation είναι ολλανδικό μουσικό συγκρότημα Συμφωνικής Μέταλ/Ροκ μουσικής που ιδρύθηκε το 1997 από την τραγουδίστρια Σάρον Ντεν Άντελ και τον κιθαρίστα Ρόμπερτ Βέστερχολτ. Αρχικά το όνομα του συγκροτήματος ήταν "the Portal", ωστόσο πριν την ηχογράφηση του πρώτου τους δίσκου μετονομάστηκαν σε "Within Temptation". Ο πιο εμφανής και γνωστός ήχος τους περιγράφεται ως Συμφωνικό Μέταλ, ενώ στα πρώτα τους βήματα, όπως στο ντεμπούτο άλμπουμ τους Enter αλλά και στο δεύτερο άλμπουμ τους Mother Earth, ήταν ως επί το πλείστον Γκόθικ Μέταλ. Το Enter είχε ακόμη και μια υπόδειξη από Doom Metal. Σε μια συνέντευξή η Sharon den Adel δήλωσε ότι: «Θεωρούμε τους εαυτούς μας περισσότερο ως ένα Συμφωνικό Ροκ/Μέταλ συγκρότημα… Κατά τη γνώμη μου, δεν είμαστε μια Γκόθικ μπάντα».

 Μετά την κυκλοφορία του ντεμπούτο άλμπουμ τους Enter το 1997, η μπάντα εμφανίστηκε στην ολλανδική underground σκηνή. Το 2001 έγιναν γνωστοί και στο ευρύ κοινό, με το single Ice Queen από το δεύτερο άλμπουμ τους, Mother Earth (= Μητέρα Γη), το οποίο έφτασε στο Νο. 2 στα ολλανδικά charts. Μετά από αυτό, το συγκρότημα κέρδισε το Conamus Exportprijs, ένα ολλανδικό βραβείο μουσικής, τέσσερα χρόνια στη σειρά.Τα επόμενα άλμπουμ τους The Silent Force (2004) και The Heart of Everything (2007) έκαναν το ντεμπούτο τους στο Νο. 1 στα ολλανδικά charts. Το 2008, κυκλοφόρησαν ένα live DVD και CD, Black Symphony, τα οποία ηχογραφήθηκαν σε μια ζωντανή συναυλία σε συνεργασία με την Metropole Orchestra, που διεξήχθη στο Ahoy Arena στο Ρότερνταμ, στις 7 Φεβρουαρίου 2008. Στην πιο φιλόδοξη συναυλία τους έως τότε οι Within Temptation γιορτάζουν 12 χρόνια και τέσσερα επιτυχημένα άλμπουμ και εμφανίζονται μπροστά σε 10,000 θεατές με την 60-μελής Metropole Orchestra, μια κλασσική χορωδία 20 φωνών και ειδικούς καλεσμένους τον Keith Caputo και την Anneke van Giersbergen. Το 2009 ακολούθησε το An Acoustic Night at the Theatre, ένα άλλο live άλμπουμ με ακουστικές ερμηνείες των κομματιών τους.Το πέμπτο στούντιο άλμπουμ της μπάντας, The Unforgiving, κυκλοφόρησε τον Μάρτιο του 2011, παράλληλα με μία σειρά κόμικς και μια σειρά από ταινίες μικρού μήκους, που μαζί καλύπτουν μια κοινή ιστορία. Το πρώτο single, Faster, κυκλοφόρησε στις 21 Ιανουαρίου και η πρώτη μικρού μήκους ταινία, Mother Maiden, κυκλοφόρησε στις 31 Ιανουαρίου. Η μπάντα έχει πουλήσει πάνω από 3.000.000 αντίτυπα του άλμπουμ παγκοσμίως.Στις 13 Νοεμβρίου του 2012, οι Within Temptation γιόρτασαν 15 χρόνια από την κυκλοφορία του πρώτου τους άλμπουμ με ένα τεράστιο live event, που ονομάζεται Elements, στην Sportpaleis αρένα, στην Αμβέρσα του Βελγίου. Με αφορμή την επέτειο αυτή, ο βελγικός ραδιοφωνικός σταθμός Q-music πρότεινε στην μπάντα να κάνει 15 διασκευές διάσημων τραγουδιών. Έτσι, τον Ιούνιο του 2013 οι Within Temptation κυκλοφόρησαν το άλμπουμ The Q-Music Sessions, το οποίο αποτελείται στο μεγαλύτερο μέρος του από ποπ τραγούδια στα οποία η μπάντα μετέδωσε ένα πιο συμφωνικό ύφος. Κάποια από αυτά είναι: Titanium (David Guetta), Summertime Sadness (Lana Del Rey), The Power of Love (Frankie Goes to Hollywood), Radioactive (Imagine Dragons). Το έκτο στούντιο άλμπουμ τους, Hydra, κυκλοφόρησε στις 22 Ιανουαρίου του 2014 στην Ιαπωνία, στις 31 Ιανουαρίου 2014 στην Ευρώπη και στις 4 Φεβρουαρίου 2014 στις Ηνωμένες Πολιτείες. Το άλμπουμ περιέχει guest εμφανίσεις από καλλιτέχνες διαφορετικών ειδών μουσικής: τη Φινλανδή τραγουδίστρια μέτζο σοπράνο Τάρια Τούρουνεν, που εμφανίζεται στο πρώτο single Paradise (What About Us?), τον Howard Jones, πρώην τραγουδιστή του αμερικανικού metalcore συγκροτήματος Killswitch Engage, τον Dave Pirner, τραγουδιστή του αμερικανικού εναλλακτικής ροκ συγκροτήματος Soul Asylum και τον Αμερικανό ράπερ Xzibit. Οι Within Temptation κυκλοφόρησαν το έβδομο στούντιο άλμπουμ τους Resist (=Αντίσταση) στις 1 Φεβρουαρίου 2019, μέσω της Spinefarm Records. Μιλώντας για το δίσκο, η Σάρον Ντεν Άντελ λέει ότι έχουν εμπνευστεί από τη σύγχρονη μουσική, της οποίας απέδωσαν ένα "σκοτεινό" πρόσωπο. «Μερικές φορές υπάρχει η αίσθηση ότι η σημερινή ποπ μουσική δεν έχει επαναστατικό χαρακτήρα. Ο κύριος στόχος μας ήταν να συλλέξουμε κομμάτια από ήχους που μας αρέσουν και να αγριέψουμε το όλο πράγμα όσο το δυνατόν περισσότερο μπορούμε, επιτρέποντάς μας να διαμορφώσουμε ένα νέο μουσικό κόσμο ο οποίος είναι βαρύτερος, πιο βρώμικος και πιο φουτουριστικός από όσο έχουμε δημιουργήσει ποτέ πριν. Το Resist είναι η νέα μας άποψη στην metal, ο τρόπος μας να προσφέρουμε μια νέα εκδοχή ζωής στην επαναστατική πλευρά της σύγχρονης μουσικής».Στις 17 Σεπτεμβρίου 2019, το συγκρότημα ανακοίνωσε ότι θα ξεκινήσουν μια περιοδεία μαζί με τους Evanescence με τίτλο Worlds Collide Tour. Προγραμματισμένη να πραγματοποιηθεί στις αρχές του 2020, η περιοδεία έπρεπε να αναβληθεί τέσσερις φορές λόγω της πανδημίας του COVID-19 και των κανόνων κοινωνικής αποστασιοποίησης, έως ότου συνέβη στα τέλη του 2022. Στις 15 και 16 Ιουλίου 2021 πραγματοποίησαν δύο συναυλίες εικονικής πραγματικότητας με τίτλο "The Aftermath", στις οποίες ερμήνευσαν παλιά και νέα κομμάτια. Κατά τη διάρκεια του 2022 άνοιξαν την σκηνή για τους Iron Maiden σε επιλεγμένες ευρωπαϊκές και βορειοαμερικανικές συναυλίες της παγκόσμιας περιοδείας Legacy of the Beast των θρύλων της heavy metal. Στις 20 Οκτωβρίου 2023 κυκλοφορούν το όγδοο στούντιο άλμπουμ τους Bleed Out (=αιμορραγώ μέχρι θανάτου). Το Bleed Out είναι για το συγκρότημα ένα τολμηρό άλμα προς τα εμπρός. Από σύγχρονους, δυνατούς και βαρείς ήχους έως υψηλές νότες, που συνδέονται με τις συμφωνικές τους ρίζες, οι Within Temptation δημιουργούν ένα ηχητικό ταξίδι που συνδυάζει διαφορετικά μουσικά στυλ και θέματα που προκαλούν. Πρόκειται για ένα άλμπουμ που είναι τόσο επικό όσο και ακλόνητα ειλικρινές και τώρα, περισσότερο από ποτέ, το συγκρότημα δεν φοβάται να τοποθετηθεί σε θέματα, ηθικά και πολιτικά, που αφορούν την κοινωνία. Σε συνέντευξη, η Σάρον Ντεν Άντελ αναφέρει: «Πάντα προσπαθούμε να εξελισσόμαστε μουσικά. Και με αυτά που ασχολούμαστε αυτή τη στιγμή είναι πραγματικά μία πρόκληση για μας. Το νέο άλμπουμ θα είναι πολύ διαφορετικό από αυτό που έχει συνηθίσει ο κόσμος από εμάς… Εμπνεόμαστε από νέες μπάντες που πραγματικά ψάχνουν ένα νέο ήχο και αυτό θέλουμε να το εφαρμόσουμε στη μουσική μας». Σάρον Ντεν Άντελ - Φωνητικά (1997-σήμερα) Ρόμπερτ Γουέστερχολτ - Κιθάρα, Φωνητικά (1997-σήμερα, μόνο στο στούντιο από το 2011) Jeroen van Veen - Μπάσο (1997-σήμερα) Ruud Jolie - Κιθάρα (2001-σήμερα) Martijn Spierenburg - Πλήκτρα (2001-σήμερα) Mike Coolen - Ντραμς (2011-σήμερα) Stefan Helleblad - Κιθάρα (2011-σήμερα) Michiel Papenhove – Κιθάρα (1997–2001) Martijn Westerholt – Πλήκτρα (1997–2001) Dennis Leeflang – Ντραμς (1997) Richard Willemse – Ντραμς (1997) Ivar de Graaf – Ντραμς (1997–1998, 1999–2001) Marius van Pyreen – Ντραμς (1998) Ciro Palma – Ντραμς (1998–1999) Jelle Bakker – Κιθάρα (2001) Stephen van Haestregt – Ντραμς (2002–2010) Στούντιο Άλμπουμ Enter (1997)01. Restless 02. Enter 03. Pearls Of Light 04. Deep Within (feat. George Oosthoek) 05. Gatekeeper 06. Grace 07. Blooded (instrumental) 08. CandlesMother Earth (2000)01. Mother Earth 02. Ice Queen 03. Our Farewell 04. Caged 05. The Promise 06. Never-ending Story 07. Deceiver Of Fools 08. Intro (instrumental) 09. Dark Wings 10. In Perfect HarmonyThe Silent Force (2004)01. Intro (instrumental) 02. See Who I Am 03. Jillian (I'd Give My Heart) 04. Stand My Ground 05. Pale 06. Forsaken 07. Angels 08. Memories 09. Aquarius 10. It's The Fear 11. Somewhere 12. A Dangerous Mind 13. The Swan SongThe Heart of Everything (2007)01. The Howling 02. What Have You Done (feat. Keith Caputo) 03. Frozen 04. Our Solemn Hour 05. The Heart Of Everything 06. Hand Of Sorrow 07. The Cross 08. Final Destination 09. All I Need 10. The Truth Beneath The Rose 11. ForgivenThe Unforgiving (2011)01. Why Not Me 02. Shot In The Dark 03. In the Middle of the Night 04. Faster 05. Fire and Ice 06. Iron 07. Where Is The Edge 08. Sinéad 09. Lost 10. Murder 11. A Demon's Fate 12. Stairway to the Skies 13. I don't wanna 14. The Last Dance 15. Empty EyesHydra (2014)01. Let Us Burn 02. Dangerous (feat. Howard Jones) 03. And We Run (fea. Xzibit) 04. Paradise (What About Us?) (feat. Tarja Turunen) 05. Edge of the World 06. Silver Moonlight 07. Covered by Roses 08. Dog Days 09. Tell Me Why 10. Whole World Is Watching (feat. Dave Pirner, ή Piotr Rogucki στην Πολωνική έκδοση)Resist (2019)01. The Reckoning (feat. Jacoby Shaddix) 02. Endless War 03. Raise Your Banner (feat. Anders Fridén) 04. Supernova 05. Holy Ground 06. In Vain 07. Firelight (feat. Jasper Steverlinck) 08. Mad World 09. Mercy Mirror 10. Trophy HunterBleed out (2023)01. We Go To War 02. Bleed Out 03. Wireless 04. Worth Dying For 05. Ritual 06. Cyanide Love 07. The Purge 08. Don't Pray For Me 09. Shed My Skin (feat. Annisokay) 10. Unbroken 11. Entertain YouΆλλες κυκλοφορίες The Dance (1998)01. The Dance 02. Another Day 03. The Other Half (of me)The Q-Music Sessions (2013)01. Grenade (Bruno Mars) 02. Titanium (David Guetta) 03. Let Her Go (Passenger) 04. Summertime Sadness (Lana Del Rey) 05. Radioactive (Imagine Dragons) 06. Crazy (Gnarls Barkley) 07. Dirty Dancer (Enrique Iglesias) 08. Don't You Worry Child (Swedish House Mafia) 09. Behind Blue Eyes (The Who) 10. The Power of Love (Frankie Goes to Hollywood) 11. Apologize (OneRepublic)DVD Mother Earth Tour (2003) The Silent Force Tour (2005) Black Symphony (2008) Let Us Burn – Elements & Hydra Live in Concert (2014) Επίσημη ιστοσελίδα Within Tempation στο YouTube Within Tempation στο Facebook